Danakilska pustinja
Danakilska pustinja se prostire na sjeveroistoku Etiopije, jugu Eritreje i gotovo cijelom Džibutiju. Ta pustinja je najtplije mjesto na Zemlji, gdje temperatura prelazi 60 stepeni °C. Teritorija ove pustinje prostire se po Afarskoj depresiji koja leži 100 metara ispod razine mora. Geološki, ova pustinja je nastala kao presušeni rukavac Crvenog mora. Danakilska pustinja je jedno od najaktivnih vulkanskih područja na svijetu. Poznati su vulkani Erta Ale i Dabahu. To je jedno od najnepovoljnijih mjesta na zemaljskoj kugli za život, pa ipak i tako skromnim uvjetima u Danakilskoj pustinji živi čak 130.000 stanovnika, - nomada stočara. Većinom su to pripadnici naroda Afar i Tigranje koji se uz nomadsko stočarstvo bave i kopanjem i vađenjem soli i trgovanjem s njim. U Danakilskoj pustinji žive i posljednji primjerci afričkog divljeg magarca (Equus africanus).